Äänessä ovat paitsi vanhemmat, myös kasvatusalan ammattilaiset. Heikki Pullo on työskennellyt teknisen työn opettajana ja Maisa Kaitila on erityisluokanopettaja. Hän miettii, että jos uudenlaista ajattelua halutaan, voisi esimerkiksi esikoulun ja alkuopetuksen yhteistyö olla entistä tiiviimpää ja näiden toimintojen osoite sama.
–Etenkin alkuopetuksessa yhteisön merkitys korostuu, esimerkiksi se, että vanhemmat tuntevat toisensa. Pienille arjen turvallisuus ja ennustettavuus on tärkeää.